**ОТЧЕТ**

**за дейността на кариерния център за учебната 2019/2020 г.**

**Основни дейности:**

1. Развитие на идеята за менторство във ФП в следните дейности:

* Избор на ментори и провеждане на workshop с цел очертаване на полета, дейности, идеи.
* Откриване на учебната година, когато беше представен моделът пред първокурсници. Избор на отговорници на курса в редовната и в задочната форма на обучение. Въвеждане в учебния план на специалността, основни срокове и базови правила на академичния етикет. Уточняване на процедурата и каналите за академична комуникация при решаването на проблеми, които възникват в хода на обучението.
* Адаптационна седмица за първокурсници.
* информация за предстоящи срещи между менторските групи.
* Консултиране от академичните наставници на студенти и ментори.

1. Кариерно консултиране на студенти – 35 за периода.
2. Създаване на сайт на КЦ и периодично актуализиране на информацията, на общи групи в интернет за: срокове за стипендии, проекти, налични работни места, избор на избираеми дисциплини, срокове за плащане на втория семестър, събития във факултета.
3. Развитие на създадената facebook страница на менторите, на която се качва актуална информация за събития в университета, припомнят се срокове за заплащане на семестриални такси, избор на свободно-избираеми дисциплини.
4. Разширяване на екипа – включване на ас. М. Илиева като академичен наставник за специалност Педагогика и на докт. Назърова като ментор за спец. СД.

**Обучителна дейност:**

Реализиране на преддипломната практика за студенти от 4 к., спец. НО.

**Проектна дейност:**

Проект по НИС "Развитие на системата за кариерно консултиране във Факултета по педагогика", по който работиха доц. дпн М. Богданова, гл.ас. д-р Б. Йорданова, докт. Г. Назърова, студентите Женя Крумова, Илияна Захариева.

*Резултатите:*

*Създаване сайт на КЦ* – с цел да се популяризира дейността и функциите на КЦ, както сред студентите, така и сред организации и работодатели, които предлагат възможности за стажове и проекти за работа със студенти. Онлайн платформата на КЦ включва виртуален портал за студенти, работодатели, организации и актуален календар на събития и възможности на професионална реализация за студенти. Студенти могат да се запознаят с ваканти позиции за стажуване и работа, да отправят запитване към консултанта от КЦ, както и да изпратят кратка автобиография за опита им до моменти и възможностите за реализация, които представляват интерес за тях.

*Издаване на Наръчник* за академични наставници, ментори и студенти, очертаващ цялостната система на академично кариерно планиране – с цел развиване на кариерните способности на студентите, уменията за професионално планиране и прилагане на зададените стъпки и действия, на практика, за постигане на заложените цели и очаквани резултати. Наръчникът ще бъде актуален “пътеводител” на студента в планиране и реализиране на неговия професионален профил, помагащ му да удовлетвори професионалните си желания и стремежи, за целта, търсейки и намирайки личната мотивация и вътрешни ресурси. Наръчникът ще е широкообхватен инструмент за работа на индивидуално равнище, с всеки студент, в процеса на кариерно консултиране. *Автори: М. Богданова, Б. Кривирадева, Г. Назърова, К. Тодорова.*

**Неформално образование в академична среда:**

„Арт констелации“.

**Партньорство с Учебно-научна лаборатория по експериментална и професионална педагогика:**

1. **Дни на Ф. Долто в България** – за 10-а, юбилейна година. С участието на д-р В. Банова, психоаналитик, Мален Маленов, психоаналтик, д-р Мириам Сежер и Клод Шодер, психоаналитици от Франция.
2. **Алумни дейности.**
3. **Професионално ориентиране в училище и представяне на ФП.**

**ПОСТИЖЕНИЕ**

От началото на учебната 2020/2021 г., благодарение усилията на Деканското ръководство, към КЦ е обявен половин щат за кариерен консултант. Предвиден е и отделен кабинет. Целта е *системата за кариерно развитие на студентите във ФП* да бъде устойчива, а дейността на академичните наставници-доброволци – подкрепена.

*3. 10. 2020 г.*

*гр. София /доц. дпн М. Богданова,*

*ръководител на КЦ/*